CELEX: 32006D0775
Language: et
Date: 2006-11-13 00:00:00
Title: 2006/775/EÜ: Komisjoni otsus, 13. november 2006 , millega muudetakse nõukogu direktiivi 95/70/EÜ D lisa seoses loeteluga, mis käsitleb molluskitel esinevaid eksootilisi haigusi, mille suhtes rakendatakse ühtseid ühenduse tõrjemeetmeid (teatavaks tehtud numbri K(2006) 5309 all)   (EMPs kohaldatav tekst)

15.11.2006   
            
            
               ET
            
            
               Euroopa Liidu Teataja
            
            
               L 314/33
            
         
      KOMISJONI OTSUS,
   13. november 2006,
   millega muudetakse nõukogu direktiivi 95/70/EÜ D lisa seoses loeteluga, mis käsitleb molluskitel esinevaid eksootilisi haigusi, mille suhtes rakendatakse ühtseid ühenduse tõrjemeetmeid
   (teatavaks tehtud numbri K(2006) 5309 all)
   (EMPs kohaldatav tekst)
   (2006/775/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 22. detsembri 1995. aasta direktiivi 95/70/EÜ (millega sätestatakse minimaalsed ühenduse meetmed teatavate kahepoolmelisi limuseid mõjutavate haiguste tõrjeks), (1) eriti selle artiklit 9,
   ning arvestades järgmist:
   
               (1)
            
            
               Nõukogu direktiiviga 95/70/EÜ sätestatakse minimaalsed ühenduse meetmed teatavate kahepoolmelisi molluskeid mõjutavate haiguste tõrjeks. Haigused, mis kuuluvad nimetatud ühtsete meetmete valdkonda, on ära toodud nõukogu 28. jaanuari 1991. aasta direktiivi 91/67/EMÜ (mis käsitleb loomatervishoiunõudeid akvakultuurloomade ja -toodete turuleviimise suhtes) (2) A lisas ja direktiivi 95/70/EÜ D lisas.
            
         
               (2)
            
            
               Direktiivi 95/70/EÜ D lisas loetletud haigusi peetakse ühenduses eksootilisteks haigusteks.
            
         
               (3)
            
            
               Uued epidemioloogilised uuringud on näidanud, et mitmed direktiivi 95/70/EÜ D lisas loetletud haigused on kas molluskite kasvatusega tegelevas ühenduse tootmisharus laialt levinud või siis ei ole neil märkimisväärset mõju.
            
         
               (4)
            
            
               Liigid, millele osutatakse kui kõnealuste haiguste ja patogeenide suhtes vastuvõtlikele peremeesliikidele, peaksid olema kooskõlas Maailma Loomatervishoiu Organisatsiooni rahvusvahelise akvakultuurloomade tervishoiu eeskirja viimases väljaandes esitatutega.
            
         
               (5)
            
            
               Tuleks arvesse võtta nõukogu direktiivi KOM(2005)362 (3) IV lisa II osas loetletud haigusi, et tagada akvakultuurloomade tervishoidu käsitlevate uute ühenduse õigusaktide tulemuslik kasutuselevõtt.
            
         
               (6)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 95/70/EÜ D lisa asendatakse käesoleva direktiivi lisa tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 13. november 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 332, 30.12.1995, lk 33. Direktiivi on viimati muudetud 1993. aasta ühinemisaktiga.
   
      (2)  EÜT L 46, 19.2.1991, lk 1. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1).
   
      (3)  Euroopa Liidu Teatajas seni avaldamata.
   
      LISA
      
         
            “D LISA
            
                        Haigus
                     
                     
                        Vastuvõtlikud peremeesliigid
                     
                  
                        
                           Bonamia exitiosa nakkus
                     
                     
                        Austraalia auster (Ostrea angasi) ja Tšiili auster (O. chilensis)
                     
                  
                        
                           Perkinsus marinus'e nakkus
                     
                     
                        Suur hiidauster (Crassostrea gigas) ja virgiinia hiidauster (C. virginica)
                     
                  
                        
                           Microcytos mackini nakkus
                     
                     
                        Suur hiidauster (Crassostrea gigas), virgiinia hiidauster (C. virginica), trompetauster (Ostrea conchaphila) ja söödav auster (O. edulis)”